Üldse oli Pulli jaanilaupäeval pidulisi küla enda rahva kõrval lisaks eelpool nimetatud eriti hakkajatele saarlastele ja soomlastele ka inimesi Pärnust, Kilingi-Nõmmest, Paikuselt, Tallinnast, Sindist, jõe vastaskaldalt Helmondi puhkekeskusest. Aga kõrv tabas ka üht tulnukat Eestist. Vaatamata Taisto korduvale täiendavale küsimisele, kus ta elab, vastas väikemees vankumatu kindlusega, et tema on Eestist! Küllap oli külalisi mujaltki, mida kõrv ei tabanud. Nii teab  siinkirjutaja eksimatult, et tuldi Raudtee tänavalt ja Sauga valla teistestki paikadest.